УКАЗАНИЕ ЗА ПОДГОТОВКАТА НА ОФЕРТА
Наименование на поръчката: „Осигуряване на физическа охрана на обекти на „СБР-НК“ ЕАД по обособени позиции“
Възложител: „Специализирани болници за рехабилитация – Национален комплекс” ЕАД
При изготвяне на офертата всеки участник в процедурата за възлагане на обществената поръчка е длъжен да се придържа точно към условията, обявени от Възложителя.

До изтичането на срока за получаване на офертите всеки участник в процедурата може да промени, допълни или оттегли офертата си.

Всеки участник в процедурата за възлагане на обществената поръчка има право да представи само една оферта.

Възложителят не е допуснал възможността за представяне на варианти, съответно всеки участник може да предложи само един вариант в офертата си.

Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса на Възложителя, посочен в Решението за откриване на процедурата. На основание чл. 67, ал. 4 от ЗОП, ЕЕДОП от участниците се предоставя в електронен вид (еЕЕДОП).
Документите за участие в обществената поръчка се представят в запечатана непрозрачна опаковка (плик, кашон или друга подходяща), върху която се посочват:

1. наименованието на участника, включително участниците в обединението, когато е приложимо;

2. адрес за кореспонденция, телефон и по възможност – факс и електронен адрес;

3. наименованието на поръчката, за която се подават документите; 
4.посочване на номерата на обособените позиции, за които участникът подава оферта.

OПАКОВКАТА НА УЧАСТНИКА СЛЕДВА ДА СЪДЪРЖА:

I.
ЗАЯВЛЕНИЕ ЗА УЧАСТИЕ. Заявлението за участие съдържа следните документи:

№1: Електронен Единен европейски документ за обществени поръчки (ЕЕДОП) (по образец) за участника в съответствие с изискванията на закона и условията на Възложителя. 

Когато участникът предвижда ползване на подизпълнител/и, се прилага отделен ЕЕДОП за всяко лице, посочено като подизпълнител, заедно с доказателство за поетите от подизпълнителя ангажименти и съответните доказателства, както е посочено по-долу. 

Когато участникът е посочил, че ще ползва ресурсите на трето лице, се прилага отделен ЕЕДОП за всяко лице, чиито ресурси ще бъдат ангажирани в изпълнението на поръчката. 

В приложения еЕЕДОП участникът трябва да попълни цялата информация, която се отнася до личното му състояние и която доказва съответствието му с изискванията на Възложителя, посочени в Поканата за участие и в документацията за обществената поръчка. За доказване съответствие с критериите за подбор, участникът трябва да попълни съответните графи, съгласно заложените в Поканата изисквания, като трябва да посочи най-малко:

1.1. Относно изискването по чл. 60 ал. 2 от ЗОП: описание на валиден към датата на подаване на офертата документ (лиценз или друг еквивалентен) за извършване на частна охранителна дейност по чл. 5, ал. 1, т. 2 от Закона за частната охранителна дейност (ЗЧОД) или съответен еквивалент по националното законодателство, в случай че участникът е чуждестранно лице, за територията, в която се намират обектите на Възложителя, подлежащи на охрана, с посочване на номер и дата на документа, орган, който го е издал и обхват на дейност (територия за извършване на дейностите);
Съответствието с този критерий се доказва с попълване на съответната графа от образеца на еЕЕДОП  и се доказва чрез представяне по реда на чл. 67, ал. 5 и 6 ЗОП на заверено от участника копие на Лиценз за извършване на частна охранителна дейност или на друг еквивалентен документ.

1.2. Относно изискването в Поканата за участие в процедурата – за участниците да не са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици: Участникът следва да попълни Част III: „Основания за изключване“, раздел Г: „ДРУГИ ОСНОВАНИЯ ЗА ИЗКЛЮЧВАНЕ, КОИТО МОЖЕ ДА БЪДАТ ПРЕДВИДЕНИ В НАЦИОНАЛНОТО ЗАКОНОДАТЕЛСТВО НА ВЪЗЛАГАЩИЯ ОРГАН ИЛИ ВЪЗЛОЖИТЕЛЯ НА ДЪРЖАВА ЧЛЕНКА“ от ЕЕДОП, като следва да бъде посочено дали 1. участникът е / не е дружество, регистрирано в юрисдикция с преференциален данъчен режим; 2. Участникът е / не е свързано лице с дружество, регистрирано в юрисдикция с преференциален данъчен режим; 3. За участника са / не са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

В приложения еЕЕДОП се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация, ако има такива.
Възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.

За подаване на ЕЕДОП в електронен вид, участниците следва да попълнят предоставения образец на ЕЕДОП (.doc файл), след което да подпишат попълнения файл (във формат .pdf или друг формат, който не позволява редактиране на неговото съдържание) с електронен подпис от съответните лица. Допълнителна информация във връзка с попълването и представянето на ЕЕДОП в електронен формат, участниците могат да получат на уебсайта на Агенцията по обществени поръчки (АОП) на следния адрес: http://rop3-app1.aop.bg:7778/portal/page?_pageid=93,1660363&_dad=portal&_schema=PORTAL   №2: Когато за участника е валидно едно или повече от обстоятелствата по чл. 54, ал. 1 от ЗОП участникът прилага в опаковката за участие и документите, доказващи предприетите мерки за надеждност, съгласно чл. 56 от ЗОП. 
II. ОФЕРТА ЗА ИЗПЪЛНЕНИЕ НА ПОРЪЧКАТА. Офертата за изпълнение на поръчката (по смисъла на чл. 39, ал. 3 от ППЗОП) съдържа:

№1: Техническо предложение, което включва попълнено и подписано „Предложение за изпълнение на поръчката в съответствие с техническите спецификации и изискванията на възложителя“ включващо декларация за срока на валидност на офертата, декларация за съгласие с клаузите на проекта на договор и декларация, че при изготвяне на офертата са спазени задълженията, свързани с данъци и осигуровки, закрила на заетостта и условията на труд (по образец);

В случай, че офертата се подписва от лице, различно от участника или негов законен представител, към нея се прилага и пълномощно – оригинал или заверено от участника копие.

Предложенията за изпълнение на поръчката в съответствие с техническите спецификации и изискванията на възложителя (по образец) се попълват поотделно за всяка от обособените позиции, за които участникът подава оферта. 

Съобразно чл. 47, ал. 9 от ППЗОП когато участник подава оферта за повече от една обособена позиция в опаковката по чл. 47, ал. 2 от ППЗОП за всяка от обособените позиции се представят поотделно комплектувани документите – част от техническото предложение и отделни непрозрачни пликове с надпис „Предлагани ценови параметри“ с посочване на обособената позиция, за която се отнасят. 

Участник, в чието техническо предложение по обособена позиция липсва един или повече от гореизброените документи, които представляват част от техническото предложение по смисъла на Закона, ще бъде отстранен от участие в процедурата. 

№2: Ценово предложение, което се представя в отделен запечатан непрозрачен плик с надпис „Предлагани ценови параметри” и включва попълнено и подписано Ценово предложение (по образец за съответната обособена позиция).
Предложените цени в ценовата оферта трябва да са в български лева без включен ДДС. Цените се оферират с точност до 2 (два) знака след десетичната запетая. При несъответствие в стойностите, посочени с цифри и с думи, за валидни ще се считат стойностите, посочени с думи. 

Ценовото предложение (по образец за съответната обособена позиция) се поставя в отделен непрозрачен плик с надпис „Предлагани ценови параметри” за всяка обособена позиция, за която участникът подава оферта. Върху плика се отбелязва номерът на съответната обособена позиция.

III. ОПИС НА ПРЕДСТАВЕНИТЕ ДОКУМЕНТИ
Участникът следва да представи в опаковката за участие Опис на представените документи в свободен текст.
Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от Възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.

Офертата може да се представи и по електронен път при условията и по реда на Закона за електронния документ и електронния подпис. В този случай участникът е длъжен да представи на Възложителя всички документи, които не са в електронен вид, преди изтичането на срока за получаване на офертите.

Срокът на валидност на офертите е най-малко 4 (четири) месеца, считано от датата, определена в Поканата за участие за краен срок за получаване на оферти.

В изпълнение на чл. 54, ал. 1 от ЗОП Възложителят ще отстранява от участие в процедура за възлагане на обществената поръчка участник, когато:  

1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;  

2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;  

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;  

4. е налице неравнопоставеност в случаите по чл. 44, ал. 5 от ЗОП;  

5. е установено, че: а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор; б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;  

6. е установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;  

7. е налице конфликт на интереси, който не може да бъде отстранен.  

Основанието в т. 3 не се прилага, когато: 1. се налага да се защитят особено важни държавни или обществени интереси; 2. размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

Основанията по чл. 54, ал. 1, т. 1, 2 и 7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи, а тези лица са:

1. при събирателно дружество – лицата по чл. 84, ал. 1 и чл. 89, ал. 1 от Търговския закон; 2. при командитно дружество – неограничено отговорните съдружници по чл. 105 от Търговския закон; 3. при дружество с ограничена отговорност – лицата по чл. 141, ал. 1 и 2 от Търговския закон, а при еднолично дружество с ограничена отговорност – лицата по чл. 147, ал. 1 от Търговския закон; 4. при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон; 5. при командитно дружество с акции - лицата по чл. 256 във връзка с чл. 244, ал. 1 от Търговския закон; 6. при едноличен търговец - физическото лице - търговец; 7. при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран; 8. в случаите по т. 1 - 7 – и прокуристите, когато има такива; 9. в останалите случаи, включително за чуждестранните лица – лицата, които представляват, управляват и контролират участника съгласно законодателството на държавата, в която са установени.  

Когато участник има повече от един прокурист, декларацията се подава само от прокуриста, в чиято представителна власт е включена територията на Република България.

Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата.

В случай че е необходимо един и същи еЕЕДОП да бъде подписан от 2 и повече лица едновременно, в зависимост от техническата обезпеченост на участника, допустимо е:

- да бъде представен един общ документ, подписан едновременно с електронни подписи или по друг подходящ начин от името на всяко от лицата, които следва да подпишат ЕЕДОП, или

- да бъдат представени отделни документи, подписани самостоятелно с електронен подпис от името на всяко от лицата, които следва да подпишат еЕЕДОП. 
Когато се подава повече от един еЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

Документите, свързани с участието в процедурата, се представят от участника или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на следния адрес на възложителя: гр. София, бул. „Васил Левски“ № 54, ет. 3, Деловодство.  

Опаковката на участника трябва да съдържа всички изискани в документацията за обществената поръчка документи и информация.

Всички изискани от възложителя документи, включително опис на представените документи, се поставят в запечатана непрозрачна опаковка. Ценовите предложения на участника по обособени позиции се поставят в отделни запечатани непрозрачни пликове с надпис „Предлагани ценови параметри“ за всяка обособена позиция, за която участникът подава оферта (с отбелязване на номера на съответната обособена позиция), които от своя страна се слагат в опаковката при останалите документи. 

В опаковката с офертата си, участникът следва да предостави на електронен носител и подписания с електронен подпис еЕЕДОП във файлов формат .pdf или друг формат, непозволяващ последващо коригиране на неговото съдържание. 

За получените опаковки с оферти при Възложителя се води регистър, в който се отбелязват:

1. подател на офертата;

2. номер, дата и час на получаване;
3. причините за връщане на офертата, когато е приложимо.

При получаване на опаковката върху нея се отбелязват поредният номер, датата и часът на получаването, за което на приносителя се издава документ.

Не се приемат опаковки с оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Когато към момента на изтичане на крайния срок за получаване на опаковки пред мястото, определено за тяхното подаване, все още има чакащи лица, те се включват в списък, който се подписва от представител на Възложителя и от присъстващите лица. Опаковките се завеждат в регистъра, воден от Възложителя. В тези случаи не се допуска приемане на опаковки от лица, които не са включени в списъка.

Преди подписване на договора за обществената поръчка, участникът, определен за изпълнител, трябва да представи гаранция за изпълнение в размер на 1 % (едно на сто) от стойността на договора за обществена поръчка. 

Гаранцията за изпълнение се предоставя в една от следните форми: 1. парична сума; 2. банкова гаранция; 3. застраховка в полза на възложителя, която обезпечава изпълнението чрез покритие на отговорността на изпълнителя.  

Гаранцията може да се предостави от името на изпълнителя за сметка на трето лице - гарант. Участникът, определен за изпълнител, избира сам формата на гаранцията за изпълнение. Условията и сроковете за задържане или освобождаване на гаранцията за изпълнение се уреждат в договора за обществена поръчка. Когато гаранцията за изпълнение е във формата на банкова гаранция или застраховка в полза на възложителя, която обезпечава изпълнението чрез покритие на отговорността на изпълнителя, срокът й на валидност трябва да е не по-кратък от срока на договора за обществена поръчка + 30 календарни дни.

